钦定古今图书集成/明伦汇编/氏族典/第264卷 > 王宗贺
## 钦定古今图书集成/明伦汇编/氏族典/第264卷 > 王宗贺

按《十国春秋》，前蜀王宗贺，不知其所自起。事高祖，赐
姓名，以为子，官指挥使。天复二年，山南西道节度使
王宗涤以罪死，高祖命宗贺权与元留后。居数年，将
兵击冯行袭于金州，所向克捷。永平元年，与王宗祐
等充招讨使，伐岐，青泥岭之战，师尽歼焉。俄加中书
令。会太子元膺之变，宗贺与有定乱功。久之卒。